Minsko sritis

Minsko sritis (bltr. Мінская вобласць, rus. Минская область) – didžiausia ir daugiausiai gyventojų turinti Baltarusijos sritis. Išsidėsčiusi šalies centre. Šiaurėje ribojasi su Vitebsko, rytuose – su Mogiliovo, pietuose – su Gomelio, vakaruose – su Gardino sritimis. Administracinis centras – Minskas (į srities sudėtį neįeina). Geografija Vyraujantis paviršius – kalvota lyguma; šiaurės vakaruose – Minsko aukštuma (aukštis iki 345 m, Dzeržinskio k.), rytuose – Berezinos Vidurupio lyguma, pietuose siekia Polesės žemumą. Klimatas vidutinių platumų; kontinentinis. Vidutinė sausio temperatūra -7 °C, liepos 18 °C. Kritulių apie 700 mm per metus. Didžiausios Minsko srities upės: Berezina, Ptičė, Slučė, Nemunas, Vilija. Gausu ežerų, iš kurių didžiausi Naročius ir Medilas. Miškais padengta apie 36 % srities ploto. Vyrauja pušynai, eglynai, beržynai. Srityje yra dalis Berezinos draustinio. Demografija Minsko srityje gyvena apie 1,411 mln. gyventojų. Tai sudaro virš 15 % šalies gyventojų. Dauguma gyventojų – baltarusiai, yra rusų, lenkų, ukrainiečių. Administracinis suskirstymas Minsko sritis sudaryta iš 22 rajonų: Ekonomika Srityje išvystyta mašinų ir automobilių pramonė (traktorių, sunkvežimių gamyba). Chemijos, maisto, medienos apdirbimo, lengvoji ir kt. pramonė. Durpių, kalio ir akmens druskos gavyba. Gyvulininkystė, žemės ūkis. Didžiausi miestai Borisovas – 150,4 tūkst. gyv. Soligorskas – 101,4 Molodečnas – 98,4 Sluckas – 62,3 Žodinas – 60,8 Vileika – 30,0 Dziaržynskas – 24,6 Marjina Gorka – 23,4 Stolbcai – 16,9 Nesvyžius – 14,3 Nuorodos Minsko srities gyvenvietės 2009 m. Archyvuota kopija 2015-06-29 iš Wayback Machine projekto. Mashke.org